12. 7. 96 De Europæiske Fællesskabers Tidende Nr. L 174/15 KOMMISSIONENS FORORDNING (EF) Nr. 1350/96 af 11. juli 1996 om ændring af forordning (EØF) nr. 3478/92 om gennemførelsesbestemmelser for præmieordningen for råtobak KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak ('), senest ændret ved forordning (EF) nr. 415/ 96 ?), særlig artikel 7, og ud fra følgende betragtninger: Ifølge artikel 5, litra a), i forordning (EØF) nr. 2075/92 ydes præmien på betingelse af, at bladtobakken stammer fra et fastlagt produktionsområde; i henhold til artikel 1, stk. 2, i Kommissionens forordning (EØF) nr. 3478/92 (?), senest ændret ved forordning (EF) nr. 259/96 (), tages disse produktionsområder hvert år op til vurdering, for at de om nødvendigt kan tilpasses markedsudviklingen både med hensyn til mængde og kvalitet; disse produktionsområder anerkendes på basis af de tradi- tionelle  tobaksproduktionsområder; de interesserede medlemsstater kan med henblik på at opnå en god forvaltning af produktionen af en bestemt sortsgruppe inden for rammerne af deres garantitærskel anmode om at få et sådant traditionelt område tilføjet under de aner- kendte produktionsområder; efter anmodning fra Tyskland, og da de tre områder, som anmodningen omfatter, er traditionelle områder, bør der foretages en ændring af bilag I til forordning (EØF) nr. 3478/92, hvori de anerkendte produktionsområder er fast- lagt; efter Østrigs tiltrædelse bør der ske en fastlæggelse af produktionsområderne og det vandindhold, der skal anvendes for den østrigske produktion af dark air cured; derfor bør bilag I og III til forordning (EØF) nr. 3478/92 ændres; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Tobak — UDSTEDT FØLGENDE FORORDNING: Artikel 1 I forordning (EØF) nr. 3478/92 foretages følgende ændringer: 1) Del III »Dark air cured« i bilag I erstattes af bilaget til nærværende forordning. 2) Punkt III i bilag IIl affattes således: »III. Dark air cured: Belgien, Tyskland, Frankrig, Østrig 26 andre medlemsstater 22«. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra 1996-høsten. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 11. juli 1996. () EFT nr. L 215 af 30. 7. 1992, s. 70. () EFT nr. L 59 af 8. 3. 1996, s. 3. () EFT nr. L 351 af 2. 12. 1992, s. 17. () EFT nr. L 34 af 13. 2. 1996, s. 14. På Kommissionens vegne Franz FISCHLER Medlem af Kommissionen